FINNOMENA Market Alert: Hang Seng ร่วงหนักกว่า 2.5% หลังกระแส Delisted กลับมาอีกครั้ง - FINNOMENA
ดัชนี Hang Seng ปรับตัวลง 2.74% นำโดยหุ้นกลุ่มเทคโนโลยี อาทิ Alibaba, JD.com และ BYD Meituan ที่ปรับตัวลง 6.77%, 6.54% และ 5.95% ตามลำดับ
25 มี.ค. 2565

วันนี้ (25 มี.ค.) ดัชนี Hang Seng ปรับตัวลง 2.74% นำโดยหุ้นกลุ่มเทคโนโลยี อาทิ Alibaba, JD.com และ BYD Meituan ที่ปรับตัวลง 6.77%, 6.54% และ 5.95% ตามลำดับ หลังจากหน่วยงานกำกับดูแลของสหรัฐฯ เผยว่ายังคงทำงานร่วมกับหน่วยงานฝั่งจีน แต่ยังไม่มีความชัดเจนว่าทางการจีนจะอนุญาตให้หน่วยงานของสหรัฐฯ เข้าไปตรวจสอบบัญชีตามที่กำหนดได้หรือไม่ และหากมีความเคลื่อนไหวออกมาหลังจากนี้ก็ยังเป็นเพียงก้าวแรกของการทำงานร่วมกันเท่านั้น
โดยเฉพาะอย่างยิ่ง Meituan ที่รับแรงกดดันเพิ่มเติมจากกระแสความกังวลว่าผลประกอบการที่กำลังจะเปิดเผยอาจเติบโตต่ำกว่าที่คาดไว้ ส่งผลให้ Meituan ปรับตัวลงกว่า 9.8% ภายในวัน
FINNOMENA Investment Team มองว่าการที่ทางการจีนให้ความร่วมมือเป็นสัญญาณที่สะท้อนท่าทีที่ผ่อนคลายมากขึ้น และการทำงานร่วมกันอาจต้องใช้เวลา ซึ่งมีกำหนดกรอบระยะเวลาสำหรับการปรับปรุงตามข้อกำหนดถึง 3 ปี อย่างไรก็ตามแม้ในกรณีเลวร้ายที่สุดจะมีการ delisting ทางออกก็คือการโอนย้ายกลับมาซื้อขายได้ในตลาดฮ่องกงโดยไม่กระทบต่อปัจจัยพื้นฐานของบริษัท เรายังแนะนำให้นักลงทุนทยอยสะสมกองทุนหุ้นจีน All-China ที่รับอานิสงส์จากการเปลี่ยนท่าทีในครั้งนี้
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
FINNOMENA Market Alert
ตลาดหุ้นฮ่องกง
แชร์บทความ: